रजनीकांत को सलाह देते हुए बीजेपी सांसद शत्रुघ्न सिन्हा ने कई ट्वीट किए। शत्रुघ्न सिन्हा ने ट्वीट किया कि तमिलनाडु के टाइटैनिक हीरो और भारत के पुत्र मेरे प्रिय रजनीकांत, राइज, राइज, राइज!! यह सबसे सही समय है। देश तुम्हारा इंतजार कर रहा है। राजनीति में आओ और राष्ट्र और अपने लोगों के भविष्य को एक नया आयाम दो। लोग आपके साथ हैं। आपका साथ देने के लिए तैयार हैं। किसी और के साथ शामिल होने से अच्छा है कि आपके साथ लोग शामिल हों। मुझे उम्मीद है कि आप अपने परिवार और साथियों से इस पर चर्चा करने के बाद एक सही फैसला लेंगे। लेकिन जल्दी कीजिए। शत्रुघ्न सिन्हा ने कहा कि मैं हमेशा रजनीकांत के साथ खड़ा हूं। एक दोस्त के रूप में, एक सपोर्टर के रूप में, एक शुभ चिंतक के रूप में और एक मार्गदर्शक के रूप में। अगर मैं उनकी कोई सहायता कर सकता हूं तो आज भी मैं उनके साथ खड़ा हूं।